— На жаль, візуальная рэпрэзентацыя гераінь, якія пацярпелі ад гвалту, у нашым медыяполі даволі прымітыўная, — Дар’я звяртае ўвагу на спробы журналістаў ілюстраваць тэматычныя матэрыялы. — Як правіла, гэта абязлічаная карцінка з інтэрнэту — акрываўлены нож, зацемненая фігура агрэсара, сціснутыя кулакі… Падобная візуалізацыя ніяк не садзейнічае ўсталяванню кантакту паміж тым, хто распавядае пра сваю бяду, і чытачом або гледачом.